**Defentsa eskatzea**

Ikasturte bakoitzerako ezarritako epeetan, ikasleak GRALaren defentsa eskatu ahal izango du:

****

**Kontuan izan behar da izapide hau ikasturte akademikorako egindako matrikularen aldaketa bat dela; hortaz, ikasleak ez badu matrikularik egin ikasturte horretan, GRALaren matrikula egin beharko du ikastegiko idazkaritzan.**

Ikasleak GRAL irakasgaian matrikula eginda duela egiaztatutakoan, ikasle horrek defentsa eskatu ahal izango du. Proiektua defendatzeko zein deialdi eta hizkuntza erabiliko duen aukeratu beharko du (horretarako, ikastegiko arduradunak ikasturte bakoitzerako aplikazioan jarritako deialdien zerrenda erabiliko da).

****

**Garrantzitsua da deialdietako datuak ondo begiratzea, defentsa data horietan egin beharko baita (ezin dira egunak aldatu).**

“Eskatu defentsa” botoia sakatzerakoan, GRALeko zuzendariari berrikusteke dagoen defentsa eskaera bat erregistratuta geratuko zaio. Zuzendariak defentsaren aurretik eman beharreko txostena emandakoan, ikasleak posta elektroniko bat jasoko du berrikuspenaren emaitzaren berri emanez.

Aukeratutako deialdia bertan behera geratuz gero, beste defentsa eskaera bat egin behar da zabalik dauden deialdietakoren batean.

Defentsa-eskaeraren kontsulta botoia sakatuta, egindako eskaerei buruzko informazioa biltzen duen PDF bat eskura daiteke.

